หมายจับ ผัวโหด แทงเมียจับยัดท้ายเก๋ง ไล่ล่าถึงเมืองคอน ยังไม่เจอตัว
(ภาพจากแฟ้ม),ตร.สุราษฎร์ธานี ขออนุมัติหมายจับผัวโหดแทงเมียก่อนจับร่างยัดท้ายเก๋งหลังหอบลูก 3 คนหนี พร้อมส่งทีมพิสูจน์หลักฐานมาตรวจหาหลักฐานเพิ่มเติม ขณะที่เมียอาการดีขึ้นและปลอดภัยแล้ว ,จากกรณี นางสาวเอ (นามสมมติ) อายุ 38 ปี ถูก นายรงค์ (นามสมมติ) อายุ 40 ปี อดีตสามีง้อคืนดีแต่ไม่สำเร็จ ใช้ของมีคมแทงเข้าที่กลางหลัง 2 แผล และท้ายทอย 1 แผล ที่โรงแรมม่านรูดแห่งหนึ่ง ก่อนจะจับยัดท้ายกระโปรงรถเก๋ง เพราะคิดว่าภรรยาเสียชีวิตแล้ว ก่อนหอบลูก 3 คนหนีความผิด ตามข่าวที่นำเสนอไปแล้วนั้น (,สุดเหี้ยม แฟนเก่าหึงโหด แทงสาวเจ็บหนัก ยัดร่างไว้กระโปรงท้ายรถเก๋ง,),ล่าสุด เมื่อวันที่ 8 พ.ค. 60 พล.ต.ต.อภิชาติ บุญศรีโรจน์ ผบก.ภ.จว.สุราษฎร์ธานี กล่าวว่า แนวทางการสืบสวนต่อจากจากนี้ได้ประสานและติดตามพร้อมขออนุมัติหมายจับศาลจังหวัดสุราษฎร์ธานี เลขที่ 116/2560 ลงวันที่ 7 พ.ค. ข้อหาพยายามฆ่า และมอบหมายให้ พ.ต.อ.วิชอบ เกิดเกลี้ยง รอง ผบก.ภ.จว.สุราษฎร์ธานี ลงพื้นที่เกิดเหตุ พร้อมด้วยพิสูจน์หลักฐาน 8 และชุดสืบสวนสอบสวน เดินทางไปที่ม่านรูดเพื่อเก็บหลักฐานเพิ่มเติม,ทั้งนี้ ที่ห้องพักม่านรูดห้องที่ 7 ซึ่งพบว่ามีคราบเลือดคิดที่ฝาผนัง และพื้นจำนวนหนึ่ง และเก็บข้าวของภายในห้อง ทั้งถ้วยชาม วัตถุต่างๆ เพื่อส่งพิสูจน์ดีเอ็นเอประกอบการสอบสวน,นอกจากนี้ ได้มอบหมายให้ชุดสืบสวนสอบสวน สภ.สุราษฎร์ธานี ร่วมกับสภ.เมืองสุราษฎร์ธานี ลงพื้นที่ที่คาดว่า นายรงค์ พร้อมลูก 3 คนจะกบดาน และขณะนี้ยังไม่ได้รับการประสานในการมอบตัวแต่อย่างใด ในส่วนผู้บาดเจ็บนั้น ขณะนี้อาการปลอดภัยแล้ว แต่ยังคงพักรักษาตัวอยู่ที่โรงพยาบาล,ขณะที่กระแสข่าวการจับกุมตัวผู้ต้องหานั้น พล.ต.ต.อภิชาติ ยืนยันกับ ไทยรัฐออนไลน์ ยังไม่มีการจับกุมตัวแต่อย่างใด โดยผู้ต้องหาได้ไหวตัวหลบหนีได้ทันขณะกบดานในพื้นที่อ.ช้างกลาง จ.นครศรีธรรมราช ซึ่งล่าสุดศาลได้อนุมัติหมายจับแล้ว.
ตร.สุราษฎร์ธานี ขออนุมัติหมายจับผัวโหดแทงเมียก่อนจับร่างยัดท้ายเก๋งหลังหอบลูก 3 คนหนี พร้อมส่งทีมพิสูจน์หลักฐานมาตรวจหาหลักฐานเพิ่มเติม ขณะที่เมียอาการดีขึ้นและปลอดภัยแล้ว  
แฟนเก่าหึงโหด,ทำร้ายแฟนสาว,จับร่างยัดกระโปรงท้าย,อภิชาติ บุญศรีโรจน์,สุราษฎร์ธานี